তন্দুর ব্যান করেও কমছে না দূষণ! এবার কী করবে দিল্লি সরকার?

ওয়েব ডেস্ক: দূষণ কমাতে রাজধানীতে তন্দুর বানানো বন্ধ করেছিল দিল্লি সরকার। কিন্তু তাতেও বাগে আসছে না বায়ুদূষণ (Delhi Air Pollution)। রবিবার সকাল থেকেই ফের ধোঁয়াশায় (Delhi Smog) ঢেকেছে রাজধানী। এদিন শহরের সামগ্রিক এয়ার কোয়ালিটি ইনডেক্স (Air Quality Index) বেড়ে দাঁড়িয়েছে ৩৯১, যা ‘গুরুতর’ মাত্রার কাছাকাছি। কেন্দ্রীয় দূষণ নিয়ন্ত্রণ পর্ষদ (CPCB)-এর তথ্য অনুযায়ী, রাজধানীর বেশ কিছু এলাকার একিউআই (Delhi AQI) ৪০০ ছাড়িয়ে গিয়েছে।

রবিবার সকালের তথ্য অনুযায়ী এয়ার কোয়ালিটি ইনডেক্সের মাত্রা আনন্দ বিহারে ৪৪৫, পাতপড়গঞ্জে ৪২৫, নেহরু নগরে ৪৩৩, শাদিপুরে ৪৪৫, মুন্ডকায় ৪১৩ এবং আইজিআই বিমানবন্দরে ৩২০। কেন্দ্রীয় দূষণ নিয়ন্ত্রণ পর্ষদের একিউআই ৩০১ থেকে ৪০০-র মধ্যে থাকলে সেটিকে ‘অতিমাত্রায় খারাপ’ এবং ৪০১ থেকে ৫০০-র মধ্যে থাকলে তাঁকে ‘গুরুতর’ হিসেবে ধরা হয়।

আরও পড়ুন: “আমার কিছুই হবে না,” অপরাধ করেও জোর গলায় দাবি BJP নেতার

দূষণ নিয়ন্ত্রণে গ্রেডেড রেসপন্স অ্যাকশন প্ল্যানের অধীনে কমিশন ফর এয়ার কোয়ালিটি ম্যানেজমেন্ট গ্রেপ ৪-এর নির্দেশ জারি করেছে দিল্লিজুড়ে। এর ফলে নির্মাণকাজসহ বিভিন্ন শিল্প কার্যক্রমে নিষেধাজ্ঞা জারি করা হয়েছে। ‘নো পিইউসি, নো ফুয়েল’ নীতিও কঠোরভাবে বাস্তবায়ন করা হচ্ছে।

এদিকে দূষণ রোধে দিল্লিতে বন্ধ করা হয়েছে তন্দুর বানানো। রেখা গুপ্তার নির্দেশে শহরে কঠোরভাবে এইসব নীতি নেওয়া হয়েছে। কিন্তু তাতেও কি কমছে রাজধানীর দূষণ? পরিস্থিতি দেখে তো সেটা মনে হচ্ছে না।

দেখুন আরও খবর:

The post তন্দুর ব্যান করেও কমছে না দূষণ! এবার কী করবে দিল্লি সরকার? first appeared on KolkataTV.