রেকর্ড ঠান্ডা! শহরে শীতলতম সকাল! তাপমাত্রা কত ছিল জানেন?

ওয়েব ডেস্ক: শীতলতম সকালে ঘুম ভাঙল রাজধানীর। চলতি শীতের মরসুমে সকালবেলায় সবথেকে কম তাপমাত্রা রেকর্ড হল দিল্লিতে (Coldest Morning In Delhi)। মৌসম ভবনের (IMD) তথ্য বলছে, শনিবার সকালেই সর্বনিম্ন ছিল সেখানের পারদ। আজ দিল্লিতে তাপমাত্রা (Delhi Temperature) নেমে দাঁড়ায় ৪.২ ডিগ্রি সেলসিয়াসে, যা স্বাভাবিকের থেকে ২.৭ ডিগ্রি কম।

২০২৪ সালের পর থেকে এদিন দিল্লির শীতের শীতলতম সকাল হিসেবে রেকর্ড হল। এর আগে গত বছরের ১৫ জানুয়ারি দিল্লিতে সর্বনিম্ন তাপমাত্রা নেমে গিয়েছিল ৩.৩ ডিগ্রি সেলসিয়াসে, যার জেরে রাজধানীজুড়ে শৈত্যপ্রবাহের (Cold Wave) পরিস্থিতি তৈরি হয়েছিল। তবে সেটা সকালে ছিল না।

আরও পড়ুন: এবার ১৪ ঘণ্টাতেই হাওড়া থেকে কামাখ্যা পৌঁচ্ছে যাবেন

দিল্লির বিভিন্ন জায়গার কথা বললে, শনিবার সকালে সাফদরজংয়ে তাপমাত্রা ছিল ৪.২ ডিগ্রি সেলসিয়াস, পালামে ছিল ৪.৫ ডিগ্রি, লোধি রোডে ৪.৭ ডিগ্রি, রিজ এলাকায় ৫.৩ ডিগ্রি এবং আয়ানগরে পারদ ছিল ৪.৫ ডিগ্রি সেলসিয়াস। শুক্রবারকে মরসুমের দ্বিতীয় শীতলতম সকাল হিসেবে রেকর্ড করা হয়েছে। গত সকালে রাজধানীর সর্বনিম্ন তাপমাত্রা নেমেছিল ৪.৬ ডিগ্রি সেলসিয়াসে। চলতি মরসুমে তৃতীয় সর্বনিম্ন তাপমাত্রা রেকর্ড হয়েছিল গত বছরের ৪ ও ৫ ডিসেম্বর, সেদিন পারদ ছিল ৫.৬ ডিগ্রি সেলসিয়াস।

শুধু পারদ পতন নয়, রাজধানীর বায়ুদূষণও (Air Pollution) এদিন মাথাচাড়া দিয়ে বেড়েছে। দূষণ নিয়ন্ত্রণ পর্ষদের (CPCB) তথ্য বলছে, শনিবার সকাল ৯টায় দিল্লির এয়ার কোয়ালিটি ইনডেক্স (AQI) ছিল ৩৬৬, যা ‘অত্যন্ত খারাপ’ শ্রেণির মধ্যে পড়ে। এই মান ৪০১-এ পৌঁছে গেলেই সেটিকে ‘ভয়াবহ’ হিসেবে ধরা হয়।

দেখুন আরও খবর:

The post রেকর্ড ঠান্ডা! শহরে শীতলতম সকাল! তাপমাত্রা কত ছিল জানেন? first appeared on KolkataTV.